CELEX: 62017TA0329
Language: sl
Date: 2019-03-07 00:00:00
Title: Zadeva T-329/17: Sodba Splošnega sodišča z dne 7. marca 2019 – Hautala in drugi/EFSA (Dostop do dokumentov — Uredba (ES) št. 1049/2001 — Dokumenti v zvezi s študijami rakotvornosti, izvedenimi v okviru obnovitve odobritve aktivne snovi glifosat — Delna zavrnitev dostopa — Izjema v zvezi z varstvom poslovnih interesov — Prevladujoč javni interes — Uredba (ES) št. 1367/2006 — Pojem informacije, ki se nanašajo na emisije v okolje)

29.4.2019   
            
            
               SL
            
            
               Uradni list Evropske unije
            
            
               C 148/47
            
         
      Sodba Splošnega sodišča z dne 7. marca 2019 – Hautala in drugi/EFSA
      (Zadeva T-329/17) (1)
      
      (Dostop do dokumentov - Uredba (ES) št. 1049/2001 - Dokumenti v zvezi s študijami rakotvornosti, izvedenimi v okviru obnovitve odobritve aktivne snovi glifosat - Delna zavrnitev dostopa - Izjema v zvezi z varstvom poslovnih interesov - Prevladujoč javni interes - Uredba (ES) št. 1367/2006 - Pojem informacije, ki se nanašajo na emisije v okolje)
      (2019/C 148/44)
      Jezik postopka: angleščina
      
         Stranke
      
      
         Tožeče stranke: Heidi Hautala (Finska), Benedek Jávor (Madžarska), Michèle Rivasi (Francija), Bart Staes (Belgija) (zastopnica: B. Kloostra, odvetnica)
      
         Tožena stranka: Evropska agencija za varnost hrane (zastopniki: D. Detken, J. Tarazona, F. Volpi in B. Vagenende, agenti, skupaj z R. van der Houtom in C. Wagnerjem, odvetnikoma)
      
         Intervenientke v podporo tožene stranke: Cheminova A/S (Harboøre, Danska) (zastopnik: C. Mereu, odvetnik); Monsanto Europe (Antwerp, Belgija); in Monsanto Company (Wilmington, Delaware, Združene države) (zastopniki: sprva M. Pittie, P. Honoré in N. Callens, nato P. Honoré, N. Callens in A. Helfer, odvetniki)
      
         Predmet
      
      Predlog na podlagi člena 263 PDEU za razglasitev delne ničnosti odločbe EFSA z dne 14. marca 2017 v delu, v katerem je ta delno zavrnila dostop do dvanajstih študij rakotvornosti v zvezi z aktivno snovjo glifosat, ki so bile izvedene v okviru postopka obnovitve odobritve te aktivne snovi na podlagi Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL 2009, L 309, str. 1).
      
         Izrek
      
      
                  1.
               
               
                  
                     Odločba Evropske agencije za varnost hrane (EFSA) z dne 14. marca 2017 se razglasi za nično v delu, v katerem je EFSA zavrnila dostop do delov „Snovi, preskusni pogoji in metode“ ter „Rezultati in analize“ dvanajstih študij rakotvornosti v zvezi z aktivno snovjo glifosat.
                  
               
            
                  2.
               
               
                  
                     EFSA nosi svoje stroške in naloži se ji plačilo stroškov Heidi Hautale, Michèle Rivasi, Benedeka Jávorja in Barta Staesa.
                  
               
            
                  3.
               
               
                  
                     Cheminova A/S, Monsanto Europe in Monsanto Company nosijo vsaka svoje stroške.
                  
               
            
         (1)  UL C 249, 31.7.2017.